**ՀԱՅՏԱՐԱՐՈՒԹՅՈՒՆ**

**ԱՌՈՂՋԱՊԱՀԱԿԱՆ ԵՎ ԱՇԽԱՏԱՆՔԻ ՏԵՍՉԱԿԱՆ ՄԱՐՄՆԻ ԲԱԳՐԱՏԱՇԵՆԻ ՍԱՀՄԱՆԱՅԻՆ ԲԺՇԿԱՍԱՆԻՏԱՐԱԿԱՆ ՀՍԿԻՉ ԿԵՏՈՒՄ ՓՈՐՁԱԳԵՏ (ԹՎՈՎ՝ 1) ՆԵՐԳՐԱՎԵԼՈՒ ՄԱՍԻՆ**

 **Աշխատանքների համառոտ նկարագիրը․**

Փորձագետն իրեն հանձնարարված ոլորտում իրականացնում է՝

Առողջապահական և աշխատանքի տեսչական մարմնի Բագրատաշենի սահմանային բժշկասանիտարական հսկիչ կետում (այսուհետ՝ Հսկիչ կետ) ժամանող ուղևորների ստուգված (թեստավորված) լինելու հանգամանքի կամ պատվաստման սերտիֆիկատների առկայության ստուգում, անհրաժեշտության դեպքում ինքնամեկուսացման ծանուցագրերի տրամադրում։

Փորձագետին նախատեսվում է ներգրավել՝ պայմանագիր կնքելու օրվանից մինչև մեկ տարի ժամկետով։

Փորձագետին ներկայացվող պահանջներն են․

* Բարձրագույն կրթություն.
* Հայերեն, ռուսերեն լեզուների իմացություն․
* Համակարգչով ժամանակակից այլ տեխնիկական միջոցներով աշխատելու հմտություններ․
* «Տեսչական մարմինների մասին» Հայաստանի Հանրապետության օրենքի, «Հայաստանի Հանրապետության բնակչության սանիտարահամաճարակային անվտանգության ապահովման մասին» Հայաստանի Հանրապետության օրենքի, Հայաստանի Հանրապետության կառավարության 2011 թվականի մայիսի 12-ի N 702-Ն և Հայաստանի Հանրապետության կառավարության 2018 թվականի հունիսի 11-ի N 755-Լ որոշումների իմացություն։

**Փորձագետի պարտականություններն են.**

Բարեխղճորեն կատարել պայմանագրով ստանձնած աշխատանքները, պահպանել աշխատակազմի ներքին կարգապահական կանոնները, աշխատանքային կարգապահությունը, աշխատանքի պաշտպանության և անվտանգության ապահովման միջոցները, իրականացնել աշխատանքային օրենսդրությամբ, «Հանրային ծառայության մասին» Հայաստանի Հանրապետության օրենքով և պայմանագրով իրեն վերապահված պարտականությունները:

Չի թույլատրվում պայմանագիր կնքել, եթե տվյալ անձը պաշտոնից ազատվել կամ տվյալ անձի ծառայությունը վերջին մեկ տարվա ընթացքում դադարեցվել է կարգապահական տույժ կիառելու, օրենքով սահմանված փորձաշրջանը չանցնելու, օրենքի խախտմամբ պաշտոնի նշանակվելու, «Հանրային ծառայության մասին» Հայաստանի Հանրապետության օրենքով սահմանված անհամատեղելիության պահանջները չպահպանելու, Հայաստանի Հանրապետության քաղաքացիությունը դադարեցնելու, ուժի մեջ մտած՝ նրա նկատմամբ կայացված մեղադրական դատավճռի դեպքերում, բացառությամբ այն դեպքերի, երբ նշանակվել է տուգանք, ինչպես նաև երկու տարի անընդմեջ իր մեղքով վերապատրաստման անհատական ծրագրով հաստատված կրեդիտները չստանալու դեպքում:

**Աշխատավարձը**՝ 129․ 634 (մեկ հարյուր քսանինը հազար վեց հարյուր երեսունչորս) ՀՀ դրամ: Փորձագետն աշխատում է սահմանված աշխատանքի (հերթափոխային) ժամանակացույցներին համապատասխան:

Ընտրություն կատարելու եղանակը`

* դիմում ներկայացրած քաղաքացիների փաստաթղթերի ուսումնասիրություն.
* ինքնակենսագրականների ուսումնասիրություն:

Դիմող ՀՀ քաղաքացիները Առողջապահական և աշխատանքի տեսչական մարմին (ք. Երևան, Նորք-Մարաշ, Արմենակյան 129) պետք է ներկայացնեն հետևյալ փաստաթղթերը`

1.դիմում (ձևը լրացվում է տեղում)․

2.անձնագիր և/կամ նույնականացման քարտ՝ պատճեններով (եթե անձը նույնականացման կամ սոցիալական քարտ չի ներկայացնում, ապա անհրաժեշտ է ներկայացնել անձին հանրային ծառայության համարանիշ տրամադրելու մասին տեղեկանք կամ հանրային ծառայության համարանիշի տրամադրումից հրաժարվելու մասին տեղեկանք՝ պատճեններով)․

3.բարձրագույն կրթությունը հավաստող փաստաթուղթ՝ պատճենով․

4.աշխատանքային գործունեությունը հավաստող փաստաթուղթ՝ պատճենով․

5.արական սեռի անձինք՝ նաև զինվորական գրքույկ՝ պատճենով կամ դրան փոխարինող ժամանակավոր զորակոչային տեղամասին կցագրման վկայական՝ պատճենով․

6.մեկ լուսանկար՝ 3X4 չափսի.

7.համառոտ CV:

 ՀՀ քաղաքացին փաստաթղթերը և դրանց պատճենները (փաստաթղթերի պատճենները ներկայացնել նաև՝ էլեկտրոնային փոստի միջոցով՝ info@hlib.am) հանձնում է անձամբ՝ ներկայացնելով անձնագիր:

Փաստաթղթերն ընդունվում են ամեն օր՝ ժամը 09:30-ից 12:30-ն, բացի շաբաթ և կիրակի օրերից:

Լրացուցիչ տեղեկություններ ստանալու համար դիմել Առողջապահական և աշխատանքի տեսչական մարմին (հասցե՝ ք. Երևան, Նորք-Մարաշ, Արմենակյան 129, հեռ (010) 65-05-53):

Փաստաթղթերի ներկայացման վերջնաժամկետն է **2022 թվականի մարտի 1-ը**։

**Աշխատանքի վայրը՝** ՀՀ Տավուշի մարզ, գյուղ Բագրատաշեն, մաքսակետ․